Departamento di Aduana Aruba su controlnan administrativo despues di importacion tin resultado impactante - 24ora.com\nHome Local Departamento di Aduana Aruba su controlnan administrativo despues di importacion tin resultado...\n12 October, 2017, 5:46 pm\nDepartamento di Aduana ta informa cu na comienso di aña a cambia e sistema di hasi control. Durante e prome mitar di aña a hasi 2 control grandi. E controlnan administrativo aki ta jama CNI “Controle na Invoer” e controlnan administrativo ta sosode despues cu e mercancia a wordo importa caba.\nProceso di e control administrativo despues di importacion Control administrativo ta constisti door di compara e informacion cu e cliente ta hinka den nos sistema “Asycuda” cu locual e cliente\nta hinka den su mesun administracion. Conforme ley, douane tin e autoridad pa pidi y haña informacion for di e administracion di clientenan.\nNa momento cu douane, hasiendo su controlnan, bin constata cu tin fout den calculacion, esaki lo wordo regla door di hasi un correccion den e declaracion. E cliente lo ricibi un cobransa\nadicional pa e por paga e diferencia.\nDen caso cu durante un control douane constata cu a hasi uso di factura falso y/of a constata cu tin producto cu no a wordo declara na momento di importacion e ora ey e cliente lo wordo persegui penalmente. Esaki ta signifika cu banda di e cobransa adicional di e correccion den e declaracion tambe lo wordo agrega un transaccion den forma di un multa. Den caso cu no paga e multa y e correcion den e declaracion, e caso por bai corte cu tur consecuencianan cu esaki por trece cu ne pa e cliente. E suma di e multa ta keda completamente den man di\n Correccion den declaracion di 250.000 florin\n Multa proponi door di Ministerio Publico di casi 1/2 miyon florin\nE controlnan na Departamento di Aduana lo continua di mesun manera cu a wordo menciona anteriormente.\nDentro di poco otro companianan lo ricibi un anuncio cu nan lo ricibi un bishita di douane pa cu e controlnan aki.\nPa e motibo aki ta hopi importante pa tur companía hasi nan declaracionnan conforme ley usando factura y balornan correcto pa asina nan no haña nan mes cu sorpresa. Pasobra e sorpresa por sali nan hopi caro.\nPrevious articleGuardian Group Sprint Triathlon lo ta diadomingo awor na Boca Catalina\nNext articleCopa Aruba Teams drentando su recta final pa difini e miho ekipo den tenis di mesa